Magic: The Gathering

Magic: The Gathering (ofte forkortet Magic eller MTG) er et samlekortspill utviklet av Richard Garfield og utgitt av Wizards of the Coast i 1993.

Spillet kombinerer strategi og kortsamling, og spilles av to eller flere deltakere med egne, selvbygde kortstokker. Det finnes også digitale versjoner. Kort kan kjøpes eller byttes, og brukes til å sette sammen kortstokker for spill.

Magic har fem kortfarger knyttet til ulike typer trolldom og fem tilsvarende landtyper. Det finnes sju hovedtyper kort i spillet.

Korttyper
Land er permanente kort som gir magipoeng (mana) brukt for å spille andre kort. En spiller kan legge ut ett land per tur. Det finnes fem grunnleggende typer: «plains» (hvitt), «mountains» (rødt), «forests» (grønt), «islands» (blått) og «swamps» (svart).

Sorcery (trolldom) er engangskort som kan spilles kun i hovedfasen på egen tur. De går til gravlunden («graveyard») etter bruk.

Instant (umiddelbar) kan spilles når som helst, også som svar på andre kort. De har umiddelbar effekt og sendes til gravlunden etterpå.

Enchantment (fortrylling) er permanente kort som gir vedvarende effekter. «Aura»-fortryllinger må festes til andre permanenter og forsvinner om målet forsvinner.

Artifact (artefakt) er også permanente kort, ofte uten krav til spesifikk farge. Noen fungerer som utstyr («equipment») som kan flyttes mellom skapninger ved å betale en kostnad.

Creature (skapning) er permanenter som kan angripe og blokkere. De har styrke og forsvar, og kan ikke angripe den runden de legges ut med mindre de har «haste».

Planeswalker er permanenter med lojalitetspoeng i stedet for liv eller styrke. De kan bruke én evne per tur i spillerens hovedfase. Motstanderen kan angripe dem direkte, og ved 0 lojalitet legges de i gravlunden.

 Spillets faser 
Magic: The Gathering er et turbasert kortspill der hver tur deles i fem hovedfaser: «Untap», «Upkeep», «Draw», «Main», «Combat» og «End». Noen faser er delt i steg. For å gå videre må alle effekter på «stacken» være løst, og begge spillerne må ha gitt fra seg prioritet. I praksis går man ofte raskt gjennom turen, men en spiller kan stoppe spillet i en bestemt fase, for eksempel «slutten av kampfasen før hovedfase 2», for å aktivere en evne eller spille et «instant».http://wizards.custhelp.com/app/answers/detail/a_id/500/~/magic%3A-the-gathering%3A-phases-and-steps-in-a-turn

Kjente kort
De tre første og mest kjente seriene med kort som ble publisert var Alpha, Beta og Unlimited. Disse tre seriene inneholder kort som er meget sjeldne og kraftfulle i spillet. Det mest kjente kortet er Black Lotus.[url=http://gatherer.wizards.com/pages/card/Details.aspx?multiverseid=3 «Black Lotus»],  Gatherer - The Official Magic: The Gathering Database Deretter kommer de ulike Mox kortene; Mox Emerald, Mox Pearl, Mox Ruby, Mox Sapphire og Mox Jet. Disse er alle "artifacts" som ikke koster noe å legge ut, men kan gi deg en mana av rød, sort, grønn, blå eller hvit farge avhengig av hvilken Mox det er snakk om.

Dobbeltland er andre kjente kort fra de tidlige seriene. Disse ble også publisert i Revised Edition som kom etter Unlimited. Dobbel-landene er et land som du kan legge ut på lik linje med vanlige land, men som kan gi deg mana fra to ulike farger. De beste og mest kjente dobbel-landene er; Underground Sea, Bayou, Volcanic Island, Savannah, Taiga, Tundra, Badlands, Tropical Island, Plateau og Scrubland.

 Referanser  

Eksterne lenker

 Magic Card Database

Kategori:Samlekortspill